CELEX: 62019CN0442
Language: el
Date: 2019-06-12 00:00:00
Title: Υπόθεση C-442/19: Αίτηση προδικαστικής αποφάσεως την οποία υπέβαλε το Hoge Raad der Nederlanden (Κάτω Χώρες) στις 12 Ιουνίου 2019 – Stichting Brein κατά News-Service Europe BV

21.10.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 357/5
            
         
      Αίτηση προδικαστικής αποφάσεως την οποία υπέβαλε το Hoge Raad der Nederlanden (Κάτω Χώρες) στις 12 Ιουνίου 2019 – Stichting Brein κατά News-Service Europe BV
      (Υπόθεση C-442/19)
      (2019/C 357/08)
      Γλώσσα διαδικασίας: η ολλανδική
      
         Αιτούν δικαστήριο
      
      Hoge Raad der Nederlanden
      
         Διάδικοι στην υπόθεση της κύριας δίκης
      
      
         Ενάγον: Stichting Brein
      
         Εναγόμενη: News-Service Europe BV
      
         Προδικαστικά ερωτήματα
      
      
                  1)
               
               
                  Προβαίνει ο φορέας εκμεταλλεύσεως πλατφόρμας υπηρεσιών Usenet (όπως ήταν η NSE), υπό τις περιστάσεις που περιγράφονται στις σκέψεις [1 έως 7] και [16] της αιτήσεως προδικαστικής αποφάσεως, σε παρουσίαση στο κοινό κατά την έννοια του άρθρου 3, παράγραφος 1, της οδηγίας 2001/29/ΕΚ, του Ευρωπαϊκού Κοινοβουλίου και του Συμβουλίου, της 22ας Μαΐου 2001, για την εναρμόνιση ορισμένων πτυχών του δικαιώματος του δημιουργού και συγγενικών δικαιωμάτων στην κοινωνία της πληροφορίας (ΕΕ 2001, L 167, σ. 10, στο εξής: οδηγία 2001/29/ΕΚ);
               
            
                  2)
               
               
                  Σε περίπτωση που η απάντηση στο πρώτο ερώτημα είναι καταφατική (και, επομένως, υφίσταται παρουσίαση στο κοινό):
                  Εμποδίζει η διαπίστωση ότι ο φορέας εκμεταλλεύσεως πλατφόρμας υπηρεσιών Usenet έχει προβεί σε παρουσίαση στο κοινό κατά την έννοια του 3, παράγραφος 1, της οδηγίας 2001/29/ΕΚ την εφαρμογή του άρθρου 14, παράγραφος 1, της οδηγίας 2000/31/ΕΚ, του Ευρωπαϊκού Κοινοβουλίου και του Συμβουλίου, της 8ης Ιουνίου 2000, για ορισμένες νομικές πτυχές των υπηρεσιών της κοινωνίας της πληροφορίας, ιδίως του ηλεκτρονικού εμπορίου, στην εσωτερική αγορά (ΕΕ 2000, L 178, σ. 1, στο εξής: οδηγία 2000/31/ΕΚ);
               
            
                  3)
               
               
                  Σε περίπτωση που η απάντηση στο πρώτο ή στο δεύτερο ερώτημα είναι αρνητική (και, επομένως, είναι κατ’ αρχήν εφαρμοστέα η απαλλαγή από την ευθύνη που προβλέπει το άρθρο 14, παράγραφος 1, της οδηγίας 2000/31/ΕΚ):
                  Ασκεί ο φορέας εκμεταλλεύσεως πλατφόρμας υπηρεσιών Usenet, ο οποίος προσφέρει υπηρεσίες όπως οι περιγραφόμενες στις σκέψεις [1 έως 7] και [16] της αιτήσεως προδικαστικής αποφάσεως, ενεργό ρόλο ο οποίος αποκλείει με άλλον τρόπο την εφαρμογή του άρθρου 14, παράγραφος 1, της οδηγίας 2000/31/ΕΚ;
               
            
                  4)
               
               
                  Είναι δυνατόν να εκδοθεί σε βάρος του φορέα εκμεταλλεύσεως πλατφόρμας υπηρεσιών Usenet, ο οποίος προβαίνει σε παρουσίαση στο κοινό και μπορεί να στηριχθεί στο άρθρο 14, παράγραφος 1, της οδηγίας 2000/31/ΕΚ, διαταγή άρσεως της παραβάσεως ή διαταγή με περιεχόμενο ευρύτερο από τις δυνατότητες που προβλέπει το άρθρο 14, παράγραφος 3, της οδηγίας αυτής, ή μήπως κάτι τέτοιο αντίκειται στο άρθρο 15, παράγραφος 1, της οδηγίας 2000/31/ΕΚ;